Encara que o coleccionismo d'elementos que hue son en os museus ya existiba en l'Antigüidat, a ideya d'a suya exposición publica no yera present por ixas envueltas. Encara que tamién s'exposaban biens en os templos, a ormino relacionatos con a relichión. Bi heba tamién bell particular, normalment de l'aristocracia en a Roma antiga y en a Grecia antiga, que meteban obras d'arte en lugars destacatos d'as suyas viviendas, encara que no ta o disfrute publico, sino nomás d'os suyos amigos y visitants.